# Ælfric's Lives of Saints/09luc

de scā lucia uirgo. (sic).
Ða asprang agathen hlisa ofer land · ⁊ sǽ ·001 sƿá  fram siracusa sohte mycel meniu ofer fiftig mila þæs mædenes byrgene · on catanensciscre byrig mid mycelre onbryrd-nysse ·
Þa com sum ƿydeƿe [ƿuduƿe → ƿyduƿe] seo ƿæs gecíged euthicia ·005 betƿux oðrum mannū · to þære mæran byrigene · ⁊ hire dohtor samod · seo ge-sælige lucía ·
Seo ƿydeƿe ƿæs unhál · sƿa  hire arn blód008 geond feoƿer geare fæc · ⁊ fæla læca cunnode · ac hi ealle ne mihton hyre anre ge-helpan ·
Hit gelamp ða æt þære mæssan ·  man rædde  god(-)spell ·011 hu  [þæt @ Skeat] ƿif ƿearð gehæled · þe ƿæs on blodes ryne · þaða heo hrepode þæs hælendes reaf · þa cƿ̅ · lucia · mid geleafan to hire meder ·
Gif þu gelyfst modor · þysum mæran god-spelle ·015 gelyf  agathes geearnode æt criste · þaða heo for his naman ðroƿode ·  heo hine symle hæbbe on andƿerdnysse on ecere blysse · gehrepa hire byrigene · ⁊ þu bist sona hál ·
Þa æfter þære mæssan seo modor ⁊ seo dohtor020 astrehton hí on gebedum æt þære byrgene ·
Mid þam þe hí lagon ⁊ gelencgdon ða gebedu ·022 þa ƿearð lucía on slæpe · ⁊ geseah agathen
| betƿux engla ƿerodum · ænlice gefreteƿode ·
⁊ clypode hyre þus to · clypigende ufenne ·
Min sƿustor lucia · soð godes mæden026 hƿi bitst þu æt me þæs þe ðu miht sylf getiðian þinre meder geheolp þin halga geleafa · ⁊ efne heo is gehæled · halƿendlice ðurh crist · ⁊ sƿa sƿa þeos burh is gemærsod þurh me · fram criste · sƿa bið siracusa burh · þurh þe geƿlitegod · forðan þe þu gearcodest criste · on þinum clænan mægð-hade · ƿynsume ƿununge · ⁊ ða aƿóc lucía ·
Heo aras ða bifigende · for ðære beorhtan gesihðe ·034 ⁊ sæde to hire meder · þu eart mihtiglice gehæled · nu bidde ic þe · þurh þa ylcan · þe þe mid ge-bedum gehælde ·  þu nanne bryd-guman næfre me ne namige · ne of minum lichaman deadlicne ƿæstm ne sece · ac þa ðing þe þu ƿoldest to geƿemmednysse me syllan · forgif me ða [to] clænnysse · to criste farendre ·
Þa cƿæð seo modor · mine þincg þu ƿast ·041 ⁊ ic heold nú nigon gear · ƿið ealle hynða þines fæder ge-streon · ⁊ furðor hí geeacnode · beluc ærest mine eagan · ⁊ þa æhta ateoh loca hu þe licige · min leofa dohtor ·
Þa cƿæð lucía · hlyst mines rædes046 ne miht ðu naht lædan of þysum life mid þe · ⁊  þu on deaðe sylst for drihtnes naman · þu hit sylst for þan þe þu hit ne miht mid þe aƿeg lædan · ac syle nu on gesundfulnysse þam soðan hælende · sƿa hƿæt sƿa þu gemyntest on forð-siþe to donne ·
Þus tihte lucía gelome þa modor ·052 od  heo beceapode þa scinendan gymmas · ⁊ eac hire land-are · ƿið lincgendum [corr. to licgendum @ Skeat] feo · ⁊ dælde siððan þearfum · ⁊ ælþeodigum mannum · ƿydeƿum · ⁊ ƿreccum · ⁊ ƿisū godes þeoƿum ·
Þis com þa to earan · þam æðelborenan cnihte ·057 þe aƿogode lucian · se ƿæ [sic @ Skeat] geciged pascasius · arleas hæðen-gilda · ⁊ tihte  halige mæden to | þæra deofla offrungum · ac  drihtnes mæden cƿæð ·
Hluttor offrung  is · ⁊ licƿurðe gode ·061  mann ƿydeƿan geneosige · ⁊ ƿreccan gefrefrige · ⁊ steopbearnum gehelpe · on heora gedrefednyssum ·
Ne dreah ic nu þrym gearum · nane oþre dæda ·064 butan þam lyfigendan drihtne · þas lác geoffrode · nu ic ƿylle me sylfe him soðlice geoffrian · forðan ic leng næbbe · hƿæt ic on his lacum aspende ·
Þa yrsode pascasius · ⁊ hí spræcon fela ·068 oð  he hire sƿingele behét · gif heo suƿian nolde ·
Lucia him cƿ̅ to · þæs lifigendan godes ƿord070 ne magon gesƿican · ne for-suƿode beon ·
He axode ða mid olle ·072
Eart þu la god? [sic @ Skeat]072
Lucia him ⁊ƿyrde ·073
Ic eom þæs ælmihtigan þinen ·073 forþi ic cƿæð godes ƿord · forþan þe he on his godspelle cƿæð ·
Ne synd ge þe þær sprecað · ac sprycþ se halga gast on eoƿ ·075
Eft þa pascasius orgellice befrán ·076 ƿunað se halga gast on þe eornostlice ·
Lucia andƿyrde þam arleasan ⁊ cƿæð ·078
Se apostol behét þam ðe healdað clænnysse ·079  hi synd godes templ · ⁊ þæs halgan gastes ƿunung ·
Þa cƿæð se arleasa ·081
Ic hate þe ardlice lædan ·081 to þæra myltestrena huse ·  ðu þinne mægð-had forleose ·  se · halga gast þe fram fleo · ðonne þu fullice byst gescynd ·
Lucia ⁊ƿyrde þus · ne bið ænig geƿemmed ·084 lichama to plihte · gif hit ne licað þam mode ·
Þeah þu mine hand ahebbe · to ðinum hæþengilde ·086 ⁊ sƿa þurh me geoffrige mines unƿilles · ic beo þeah unscyldig · ætforan ðam soðan gode · seþe demð be þam ƿillan · ⁊ ƿát ealle þincg · gif þu me unƿilles geƿemman nu dest · me bið tƿifeald clænnysse · geteald to ƿuldre ·
Ne miht þu gebigan minne ƿillan to þe ·092 sƿa hƿæt sƿa þu minū lichaman dest · ne mæg  belimpan to me.
Þa ƿolde se ƿælhreoƿa his ƿord gefyllan ·094  heo ƿurde gelæd | to þære laðan fulnysse · ⁊ begunnon hí teon to þære galnysse huse · ac godes miht ƿearð gesƿutelod · sona on þam mædene · sƿa  se halga gast hi heold · ⁊ mid hefe gefæstnode ·  þa manfullan ne mihton  mæden astyrian · þa cnitton hí rapas mid reðum an-ginne hire to handum ⁊ fotū · ⁊ fela samod tugon · ac heo næs astyrod · ac stod sƿá sƿá munt · þa ƿearð ge-ancsumod se arleasa pascasius · ⁊ het him gelangian þa leasan drymen to ·  hi  godes mæden mid heora galdrum ofersƿyðdon · ac ðaþa him naht ne speoƿ · þa het he spannan oxan tó · ac hí ne mihton aƿecgan  mæden þagit sƿá ·
Se cƿellere þa cƿ̅ to þam clænan mædene ·108 hƿæt is se Intinga ·  an þusend manna þe ne magon astyrian sƿa unstrang sƿa ðu eart ·
Lucia him cƿ̅ to · þeah þu clypige tyn þusend manna ·111 hi sceolan ealle gehyran þone halgan gast þus cƿeðende ·
Cadent a latere tuo mille et decem milia a dextris tuis tibi autem non adpropinquabit malum ·113 þusend feallað fram þinre sidan · ⁊ tyn þusend fram þinre sƿyðran · þe sylf soðlice ne ge-nealecæð nan yfel ·
Þa ƿearð se arleasa geancsumod eft sƿiðor on mode ·116 ⁊ het mycel ád ontendan on ymb-hƿyr[f]te þæs mædenes · ⁊ mid pice hi besp[r]encgan · ⁊ mid spyrcendum [~sƿyrcendum @ Skeat] ele ·
Heo stod þa unforht on þam fyre ⁊ cƿæð ·119
Ic abæd æt criste  ðis cƿealmbæra fyr120 me ne geƿylde ·  þu ƿurðe gescynd · ⁊ hit þam geleaffullum afyrsige þære ðroƿunge forhtunge · ⁊ þam unge-leaffullum þa yfelan blysse of-teo ·
Þa ƿearð se ƿælhreoƿa ƿodlice geancsumod ·124  his magas ne mihton his mod-leaste acuman ·
Ac heton acƿellan  clæne mæden mid sƿurde ·126 heo ƿearð þa geƿundod ·  hire ƿand se innoð út · ac heo ne ge|ƿát sƿa þeah · ac þurh-ƿunode on gebedum · sƿa lange sƿa heo ƿolde · ⁊ to þære leode cƿæð ·
Ic secge eoƿ to soþan ·  sib ís forgifen ·130 godes gelaðunge · ⁊ se gramlica casere dioclytianus · is gedón of his rice ⁊ maximianus se man-fulla is dead ·
Sƿa sƿa seo catanenscisce burh binnan hire ƿeallum134 hæfð minre sƿyster agathen · miccle fore-þingunga · sƿa ic eom forgifen · fram þam ælmihtigan gode nu þyssere byrig · siracusanan · eoƿ to geþingienne · gif ge foð to geleafan ·
Mid þam þe heo þis spræc · ƿearþ se man-fulla pascasius139 mid racenteagum gebunden · ⁊ beforan ðam mædene gelæd · he ƿæs ær ge-ƿreged for his ƿælhreoƿum dædum · to romaniscre leode · þe ða ealle land geƿeolden ·
He ƿearð þa gebroht on bendum to rome ·143 ⁊ þa ƿitan heton hine beheafdian · þaþa he ne mihte his mán-dæda betellan ·
Seo eadiga (sic) lucia on þære ylcan stoƿe ƿunode ·146 þe heo ofslagen ƿæs · oð sacerdas coman · ⁊ hí gehusloden · mid haligre (sic) gerynu · ⁊ heo geƿát to criste · mid þam þe hí cƿædon amen.
Þa arærde þa leoda · þær heo læg cyrcan ·150 ⁊ on hire naman gehalgodon · þam hælende to ƿurðmynte seðe æfre rixað on ecnysse god. AMEN.